ઉલ્લેખનીય છે કે, ગુજરાત રાજ્યના ૨૨૩ તાલુકામાં અત્યારસુધીમાં સાર્વત્રિક વરસાદ ખાબક્યો છે. મોસમનો સરેરાશ વરસાદ ૬૨.૦૩ ટકાથી વધુ નોંધાયો છે. બંગાળની ખાડીમાં વરસાદી સિસ્ટમ સક્રિય થવાને કારણે આગામી ૨૪ કલાક દરમિયાન દક્ષિણ ગુજરાત અને સૌરાષ્ટ્ર અને મધ્ય ગુજરાતમાં ભારે વરસાદની આગાહી વ્યક્ત કરવામાં આવી છે. હવામાન ખાતાની આગાહી વચ્ચે અમદાવાદ સહિત મધ્ય ગુજરાતમાં દક્ષિણ ગુજરાત અને સૌરાષ્ટ્રના અમુક વિસ્તારોમાં સતત વરસાદ ચાલુ હોવાના અહેવાલો પણ પ્રાપ્ત થઇ રહ્યા છે, જેને લઇ રાજયના ખેડૂતોમાં ખુશીની લાગણી ફેલાઇ છે, તો રાજયના જિલ્લા વહીવટી તંત્રના માણસોને હવામાન ખાતાની આગાહીને લઇ એલર્ટ કરી દેવાયા છે. કેટલાક જિલ્લાઓમાં તો, તંત્ર દ્વારા અધિકારીઓને હેડકવાર્ટર નહી છોડવા પણ કડક તાકીદ કરાઇ છે.